Reserwebank-hoof dagvaar ANC-hoë oor k-woord in twiet | Netwerk24
Deur Jan Gerber, News24 13 Augustus 2019 22:48
Die president van die Reserwebank het die uitgesproke Andile Lungisa, ANC-raadslid van die Nelson Mandelabaai-metro, vir R500 000 gedagvaar weens naamskending.
Lungisa het Lesetja Kganyago, die Reserwebank-hoof, op Twitter uitgekryt vir " 'n handperd vir rassistiese mense".
Lungisa het Dinsdag bevestig dat hy die dagvaarding gekry het, maar gesê hy gaan die eis nie betaal nie.
Lungisa se twiets was deel van 'n bekgeveg oor die nasionalisering van die Reserwebank.
Een van Lungisa se twiets op 5 Junie lui: "Soos baie van sy soort verbeel hy hom dat nabyheid aan die kultureel stinkende, maar ekonomiese Neo-setlaars met 'n paar lattés daarby hom 'n buitengewone k****r maak."
Dié twiet, wat saam met 'n foto van Kganyago geplaas is, is nie meer sigbaar op Lungisa se tydlyn nie, maar 'n skermgreep daarvan is by Kganyago se verklaring by die eis ingesluit.